Kui konjunktuuriinstituut oma küsitluse tulemused avaldas, üllatas paljusid suur erinevus läinud aasta kevadel läbi viidud eurobaromeetriga. Viimase järgi nimelt tahaks oma firma luua tervelt 37% Eesti elanikest.  Josingu sõnul põhjustas erinevused ettevõtja teistmoodi definitsioon - konjunktuuriinstituudi oma oli märksa täpsem. Uuringust selgus koguni, et selle raamesse ei mahu suur osa tänaseid  ettevõtjaid. Paljud ei oma äriplaani ega arengukava, tegutsedes kui palgatöölised.